CELEX: 22015D2168
Language: lv
Date: 2014-12-12 00:00:00
Title: EEZ Apvienotās komitejas Lēmums Nr. 301/2014 (2014. gada 12. decembris), ar ko groza EEZ līguma 31. protokolupar sadarbību īpašās jomās, kas nav četras pamatbrīvības [2015/2168]

26.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 311/56
            
         EEZ APVIENOTĀS KOMITEJAS LĒMUMS
   Nr. 301/2014
   (2014. gada 12. decembris),
   ar ko groza EEZ līguma 31. protokolupar sadarbību īpašās jomās, kas nav četras pamatbrīvības [2015/2168]
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
   tā kā:
   
               (1)
            
            
               Ir lietderīgi paplašināt sadarbību starp EEZ līguma līgumslēdzējām pusēm, iekļaujot Komisijas 2012. gada 6. februāra Ieteikumu 2012/73/ES par datu aizsardzības pamatnostādnēm agrās brīdināšanas un reaģēšanas sistēmai (ABRS) (1).
            
         
               (2)
            
            
               Tādēļ EEZ līguma 31. protokols būtu jāgroza, lai īstenotu šo paplašināto sadarbību,
            
         IR PIEŅĒMUSI ŠO LĒMUMU.
   1. pants
   EEZ līguma 31. protokola 16. panta 1. punkta (Eiropas Parlaments un Padomes Lēmums Nr. 2119/98/EK) otro ievilkumu papildina ar šādu tekstu:
   “Saistībā ar sadarbību, kas paredzēta šajā ievilkumā, EBTA valstis ņem vērā šādu tiesību aktu:
   
               —
            
            
               
                  32012 H 0073: Komisijas 2012. gada 6. februāra Ieteikumu 2012/73/ES par datu aizsardzības pamatnostādnēm agrās brīdināšanas un reaģēšanas sistēmai (ABRS) (OV L 36, 9.2.2012., 31. lpp.).”
            
         2. pants
   Ieteikuma 2012/73/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ pielikumā, ir autentisks.
   3. pants
   Šis lēmums stājas spēkā 2014. gada 13. decembrī, ja ir iesniegti visi paziņojumi saskaņā ar EEZ līguma 103. panta 1. punktu (2).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2014. gada 12. decembrī
      
         
            EEZ Apvienotās komitejas vārdā –
         
            priekšsēdētājs
         
         Kurt JÄGER
      
   
   
      (1)  OV L 36, 9.2.2012., 31. lpp.
   
      (2)  Konstitucionālās prasības nav norādītas.